Odločba Komisije

z dne 17. maja 2001

o spremembi Prilog k Odločbi Komisije 97/4/ES o sestavi začasnih seznamov obratov iz tretjih držav, iz katerih države članice dovolijo uvoz svežega perutninskega mesa iz Ljudske republike Kitajske

(notificirano pod dokumentarno številko K(2001) 1425)

(Besedilo velja za EGP)

(2001/400/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES [1] z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih školjk, kakor je bila spremenjena z Odločbo 2001/4/ES [2], in zlasti člena 2(1) Odločbe,

ob upoštevanju naslednjega:

(1) Odločba Komisije 97/4/ES [3] določa začasne sezname obratov iz tretjih držav, iz katerih države članice dovolijo uvoz svežega perutninskega mesa.

(2) Odločba Komisije 94/984/ES [4] o določitvi pogojev v zvezi z zdravstvenim varstvom živali in o veterinarskih spričevalih za uvoz svežega perutninskega mesa iz nekaterih tretjih držav, kakor je bila spremenjena z Odločbo Komisije 2000/352/ES [5], je vključila Ljudsko republiko Kitajsko v Prilogo I, ki navaja seznam tretjih držav ali delov tretjih držav, ki so upravičene uporabljati spričevala, navedena v Prilogi II.

(3) Ljudska republika Kitajska sme po Odločbi Komisije 94/984/ES, kakor je bila spremenjena z Odločbo Komisije 2000/352/ES, uporabiti vzorec spričevala B, vendar le za mestno občino Šanghaj brez okrožja Čongming in za okraje Weifang, Linyi in Qindao v provinci Šandong.

(4) Državna uprava za vstopno-izstopno inšpekcijo in karanteno (CIQ-SA) je pristojen organ v Ljudski republiki Kitajski za izdajo dovoljenj v zvezi s svežim perutninskim mesom.

(5) Ljudska republika Kitajska je poslala seznam obratov iz zgoraj navedenih regij, ki proizvajajo sveže perutninsko meso, za katera pristojni organi potrjujejo, da so skladna s predpisi Skupnosti.

(6) Urad za prehrano in veterinarstvo je izvedel številne inšpekcijske preglede na podlagi predpisov Skupnosti; ti pregledi so razkrili, da obrati, ki jih predlaga Ljudska republika Kitajska, izpolnjujejo zahteve ustrezne zakonodaje Skupnosti.

(7) Začasen seznam obratov, ki proizvajajo sveže perutninsko meso, se torej lahko sestavi za Ljudsko republiko Kitajsko v skladu s postopkom, določenim v Odločbi Sveta 95/408/ES glede na nekatere države.

(8) Ukrepi, predvideni v tej odločbi, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi k Odločbi Komisije 97/4/ES.

Člen 2

Ta odločba je naslovljena na države članice.

Člen 3

Ta odločba se uporablja z veljavnostjo od 24. maja 2001.

V Bruslju, 17. maja 2001

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 2, 5.1.2001, str. 21.

[3] UL L 236, 27.8.1997, str. 20.

[4] UL L 378, 31.12.1994, str. 11.

[5] UL L 124, 25.5.2000, str. 64.

--------------------------------------------------

PRILOGA

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

País: CHINALand: KINALand: CHINAΧώρα: ΚΙΝΑCountry: CHINAPays: CHINEPaese: CINALand: CHINAPaís: CHINAMaa: KIINALand: KINA

SH = klavnica

CP = razsekovalnica

CS = hladilnica.

Št. dovoljenja | Ime | Mesto | Regija | Dejavnost |

3100/03015 | Shanghai Dajiang Meat No 3 | Xinquiao Town (North), Songjiang | Shanghai | SH, CP, CS |

3100/03019 | Shanghai Dajiang Meat No 4 | Tianma Town, Songjiang | Shanghai | SH, CP, CS |

3100/03020 | Shanghai Shenteng Food Processing Plant | Zhangjiaqiao East, Hunan Road | Shanghai | SH, CP, CS |

3100/03021 | Shanghai Daying Food Factory No 1 | Daying Town, Qingpu | Shanghai | SH, CP, CS |

3700/03115 | Shandong Kaiyuan Food Co., Ltd | Gaomi, Weifang | Shandong | SH, CP, CS |

3700/03120 | Weifang Yonchang Food Industry Co., Ltd | Changle County, Weifang | Shandong | SH, CP, CS |

3700/03235 | Qindao Nine-Alliance Group Co., Ltd | Laixi City, Qindao | Shandong | SH, CP, CS |

3700/03138 | Shandong Weifang COFCO Huawei, Foodstuffs Co., Ltd | Weifang | Shandong | SH, CP, CS |

3700/03178 | Shandong Weifang Meichen Broiler Co., Ltd | Weifang | Shandong | SH, CP, CS |

3700/03239 | Qingdao Kangda Foodstuffs Co., Ltd | Jiaonan EDZ, Qindao | Shandong | SH, CP, CS |

3700/03257 | Ceroilfood Shandong Changyi Xinchang, Foodstuffs, Co., Ltd | Changyi, Weifang | Shandong | SH, CP, CS |

3700/03260 | Shandong Delicate Food Co., Ltd | Zhucheng City, Weifang | Shandong | SH, CP, CS |

3700/03262 | Qingdao Chia Tai Co., Ltd | Jimo, Qindao | Shandong | SH, CP, CS |

3700/03263 | Shandong Weifang Lenang Foodstuffs Co., Ltd | Changle County, Weifang | Shandong | SH, CP, CS |

--------------------------------------------------